Man in hof ná hy kind glo probeer gryp | Maroela Media
Man in hof ná hy kind glo probeer gryp
'n 24-jarige man het Vrydag in die Roodepoort-landdroshof verskyn nadat hy 'n dag tevore glo 'n jong kind by 'n winkelsentrum in Florida aan Gauteng se Wes-Rand probeer gryp het.
Maroela Media het vroeër berig hoe 'n ma, haar vierjarige dogtertjie en 'n vriendin omstreeks 17:00 by 'n tafel in 'n pizza-restaurant in die Goldman Crossing-sentrum sit. 'n Man storm dan skielik nader, spring oor 'n lae reling en kry die kind in 'n wurggreep beet.
Kapt. Kay Makhubela, polisiewoordvoerder in Gauteng, het gesê die "onbekende man het die kind aan die nek gegryp, asof hy haar wou saamneem".
'n Omstander gryp blitsig in om die man in bedwang te bring en hy word in hegtenis geneem.
Die voorval het intussen heelwat bespiegeling uitgelok.
Die motief vir die aanval is in hierdie stadium egter onduidelik en dit blyk dat die man nie aan die slagoffers bekend is nie.
Makhubela het verdere navrae oor die hofverskyning na die Nasionale Vervolgingsgesag (NVG) verwys. Maroela Media het 'n navraag aan die NVG gerig.
Foto's: Peperduur voertuig uit kanaal in Kaapstad gehaal
Sjoe!! Wat word van ons samelewing deesdae? Skrikwekkend! En ook so onverwags – mens wil net êrens ontspan met 'n koffietjie of so en dan gebeur dit!!! Vandag se ouers moet groot, groot asb. julle kinders mooi oppas! Julle kinders is meer as net goud werd! Dis net 'n oomblik…
'heelwat bespiegeling uitgelok?' Ag asb… die man het reguit vir die dogtertjie gegaan, wat is daar om oor te bespiegel? Maak nie saak watse 'rede' hy gee nie, niks sal dit regverdig nie. Mense so daai het 'n one way ticket hel toe! Hoop mamma en dogtertjie is okay, shame daai arme klein lyfie! Sterkte mamma! Die man wat gehelp het, is 'n held!
Noudat hy in die hof verskyn het, mag sy naam seker gemeld word en van waar hy afkomstig is? SAPD wat die bal nou aan die NVG gee om te antwoord?
In opdrag van n ander man??….pa??
Ek dink nie die man was by sy volle positiewe nie. Sal nie verbaas wees as die man dalk n skisofreen is wat van sy medikasie af is nie.